Silmäsairaus

Silmäsairaudet ovat sairauksia, jotka esiintyvät silmän eri osissa, esimerkiksi silmäluomissa, sarveiskalvolla, sidekalvolla tai lasiaisessa. Silmäsairauksia tutkiva lääketieteen osa-alue on nimeltään oftalmologia tai silmätaudit. ==Jaottelu== Silmäsairaudet ovat kansainvälisen ICD-10-tautiluokituksen pääluokassa H (koodit H00–H59): ===Silmäluomien, kyynelelinten ja silmäkuopan sairaudet (H00–H06)=== * Näärännäppy ja luomirakkula * Silmäluomitulehdus eli blefariitti * Luomenreunan sisäänkääntymä eli entropion ja uloskääntymä eli ektropion * Avoluomi eli lagophthalmus * Lippaluomi eli dermatochalasis * Riippuluomi eli ptoosi * Silmäluomen ksantelasma * Kyynelrauhastulehdus ===Sidekalvon sairaudet (H10–H13)=== * Sidekalvotulehdus eli konjunktiviitti – voidaan jaotella muun muassa bakteerin aiheuttamaan, allergiseen tai pitkäaikaiseen tulehdukseen * Siipikalvo eli pterygium * Sidekalvon verenvuoto ===Silmän kovakalvon, sarveiskalvon, värikalvon ja sädekehän sairaudet (H15–H22)=== * Kovakalvotulehdus eli skleriitti tai episkleriitti * Sarveiskalvotulehdus eli keratiitti * Lumisokeus eli pinnallinen sarveiskalvotulehdus tai fotokeratiitti * Perinnöllinen sarveiskalvon rappeuma eli Fuchsin dystrofia * Sarveiskalvon kartiopullistuma eli keratoconus * Värikalvotulehdus eli iriitti * Uveiitti * Aniridia ===Mykiön sairaudet (H25–H28)=== * Kaihi eli harmaakaihi, vanhuudenkaihi, cataracta senilis ===Suonikalvon ja verkkokalvon sairaudet (H30–H36)=== * Suonikalvotulehdus ja verkkokalvotulehdus eli koroidiitti, retiniitti tai korioretiniitti * Perinnöllinen suonikalvorappeuma eli koroidemia * Verkkokalvon irtauma eli ablatio retinae * Retinoskiisi * Verkkokalvorappeuma eli retinopatia ** Diabeettinen retinopatia on diabeteksen aiheuttama verkkokalvorappeuma * Silmänpohjan (ikä-)rappeuma eli makuladegeneraatio ===Glaukooma (H40–H42)=== * Glaukooma ** Voidaan jaotella avokulmaglaukoomaan, ahdaskulmaglaukoomaan ja muihin glaukoomiin ===Lasiaisen ja silmämunan sairaudet (H43–H45)=== * Lasiaisen irtauma eli lasiaisablaatio * Lasiaisverenvuoto * Silmämunan tulehdus eli endoftalmiitti * Sympaattinen oftalmia ===Näköhermon ja näköradaston sairaudet (H46–H48)=== * Näköhermon tulehdus eli optikusneuriitti * Leberin tauti ===Silmälihasten sairaudet, karsastus ja taittovirheet (H49–H52)=== * Karsastus * Taittovirheet: ** Kaukotaittoisuus ** Likitaittoisuus ** Hajataittoisuus ** Ikänäköisyys ===Näköhäiriöt ja sokeus (H53–H54)=== * Hämäräsokeus * Sokeus * Värisokeus * Amblyopia * Päiväsokeus * Leberin synnynnäinen amauroosi * Skotooma ==Oireet== Silmäsairauksien oireina voi esiintyä esimerkiksi silmien ärsytystä, kutinaa, kirvelyä ja kipua. Silmissä voi näkyä punoitusta, verestystä tai rähmintää. Liiallinen kyynelvuoto tai toisaalta silmien kuivuus saattaa olla sairauden oireena. Näköön liittyvät oireet voivat kertoa silmätaudeista: näön hämärtyminen, heikkeneminen, näkökenttäpuutokset tai vääristymät. Silmäluomilla oireina voi olla punoitusta, turvotusta tai ihottumaa. ==Sairauksien tutkiminen== Tutkiminen alkaa näöntarkastuksella ja silmien taittovoiman tutkimisella. Näkökenttätutkimus tehdään yksinkertaisella kokeella, ja myös värinäkö voidaan tutkia. Sarveiskalvovaurioiden toteamiseksi saatetaan tehdä fluoreseiinivärjäys. Silmien verenkierron tutkimiseen voidaan käyttää varjoainetutkimusta ja kaikudopplerkuvausta, näkökykyyn vaikuttavien aivosairauksien tutkimiseen magneettikuvausta ja tietokonetomografiaa. Silmäntähystimellä eli oftalmoskoopilla nähdään silmänpohjat, näköhermon lähtökohta ja verkkokalvon sekä sen verisuonten tila. Silmämikroskooppitutkimus paljastaa esimerkiksi glaukooman silmänpainemittauksen avulla. Glaukooma voi aiheuttaa näköhäiriöiden lisäksi päänsärkyä ja aiheuttaa hoitamattomana näön pysyvän heikkenemisen. ==Katso myös== *Basedowin tauti ==Lähteet== * World Health Organization ICD-10 -tautiluokitus, Chapter VII (H00-H59) * Luokka:Seulonnan keskeiset artikkelit